**DOLOŽKA ZLUČITEĽNOSTI**

**návrhu zákona s právom Európskej únie**

1. **Predkladateľ návrhu zákona:** poslanec Národnej rady Slovenskej republiky

**Názov návrhu právneho predpisu:** návrh na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov

1. **Predmet návrhu právneho predpisu:**

a) nie je upravený v primárnom práve Európskej únie,

b) nie je upravený v sekundárnom práve Európskej únie,

c) nie je obsiahnutý v judikatúre Súdneho dvora Európskej únie,

Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.

**DOLOŽKA VYBRANÝCH VPLYVOV**

1. **A.1. Názov materiálu:** návrh na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie\* - dochádza k zvýšeniu regulačného zaťaženia? | x |  |  |
| 3. Sociálne vplyvy\*\*  - vplyvy  na hospodárenie obyvateľstva,  - sociálnu exklúziu,  - rovnosť príležitostí a rodovú rovnosť a vplyvy na zamestnanosť | x | x  x  x  x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |
| 6. Vplyvy na manželstvo, rodičovstvo a rodinu \*\* | x |  |  |
| 7. Vplyvy na služby verejnej správy pre občana\*\*\* | x |  |  |

**A.3. Poznámky**

\* Posilnenie procesných záruk fungovania právneho štátu v trestnej oblasti bude mať pozitívny vplyv – v súvislosti s postulátom vymožiteľnosti a predvídateľnosti presadzovania práva – na podnikateľské prostredie. Osobitne sa zvýši miera právnej istoty pri prehliadkach nebytových priestorov a pozemkov.

\*\* Pozitívne sociálne vplyvy návrhu zákona vo všeobecnosti (nie však čo do konkrétnych vybraných sociálnych vplyvov uvedených v riadku 3 tabuľky) a súčasne jeho pozitívne vplyvy na manželstvo, rodičovstvo a rodinu súvisia s dosahovaním čiastkových cieľov návrhu zákona, ako napr. ochrana súkromia (prehliadky priestorov), posilnenie ochrany pred nespravodlivým stíhaním (zmeny v dôkazovom práve), či vyvážená ochrana práv procesných subjektov pri uplatňovaní inštitútu tzv. spolupracujúcej osoby.

Cieľom uvedených úprav je totiž posilnenie materiálnej spravodlivosti a kontrolných mechanizmov v trestnom konaní, čím sa zúži priestor pre uplatňovanie arbitrárnych, nezákonných a materiálne nespravodlivých úradných postupov, ktoré by inak mohli mať nepriaznivé dopady na sociálny a rodinný život osôb dotknutých trestným konaním.

\*\*\* Nakoľko činnosť policajných zložiek spadá pod rezort vnútra, ide nesporne o služby verejnej správy. Posilnenie kontrolných mechanizmov nad uplatňovaním ich pôsobnosti spôsobom navrhnutým v zákone by preto malo viesť aj k posilneniu transparentnosti, zákonnosti a predvídateľnosti policajnej praxe a tým aj kvality verejných služieb tohto druhu.

**A.4. Alternatívne riešenia**

Nepredkladajú sa

**A.5. Stanovisko gestorov**

Bezpredmetné